Diari Oficial de la Generalitat Valenciana


Sumari del DOGV 6369, del 05-10-2010 (2010/9996)

Notificació de la sentència dictada en el judici de mesures amb relació a fills extramatrimonials contenciós número 150/2008.
-----------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9996


Organisme emissor
:   Jutjat de Primera Instància Número 4 de Vinaròs

Tipus de document
:   Edicte

Notificació de la sentència dictada en el judici de mesures amb relació a fills extramatrimonials contenciós número 150/2008. [2010/9996]  
Mesures amb relació a fills extramatrimonials sup. co. 000150/2008  
Part demandant: Rebeca Pérez Serrano.  
Part demandada: José Manuel Ruiz Carretero.   
Juan Antonio Elipe Songel, secretari del Jutjat de Primera Instància i Instrucció número 4 de Vinaròs, faig saber:  
Que en el procediment a què es fa referència consta la següent resolució que, en la dispositiva, literalment, diu:   
«Estimar la demanda interposada per Rebeca Pérez Serrano contra José Manuel Ruiz Carretero, i adoptar en conseqüència les mesures següents:  
- Atribuir la guarda i custòdia dels dos menors a la mare, mantenint-se la pàtria potestat compartida entre ambdós progenitors.  
- Fixar una pensió d'aliments a favor dels dos menors i a càrrec del seu pare de 200 euros mensuals per cada un dels fills, quantitat que el demandat haurà d'ingressar en els primers cinc dies de cada mes al compte que a aquest efecte designe el demandant, i que s'actualitzarà anualment d'acord amb les variacions que experimente l'índex de preus al consum del mateix període, a més a més de la meitat de les despeses extraordinàries.  
- Fixar un règim de visites a favor del pare respecte del seu fill major, Juanthony, consistent en la meitat de les vacances escolars de Setmana Santa i Nadal. A la mare li correspondrà elegir el període de gaudi els anys parells i al pare els anys senars; i un mes durant les vacances escolars estivals, amb el mateix torn d'elecció segons progenitors i anys. Els lliuraments i les recollides tindran lloc a les dependències de la Policia Local de la Vila Joiosa (Alacant).   
No es fa un pronunciament exprés a costes.   
Notifiqueu aquesta sentència a les parts, i feu-los saber que aquesta sentència no és ferma i que hi ha la possibilitat d'impugnar-la mitjançant un recurs d'apel·lació davant de l'Audiència Provincial, el qual s'ha de preparar a través d'un escrit presentat en aquest Jutjat dins del termini de cinc dies hàbils comptador des de l'endemà de la notificació.  
Una vegada siga ferma aquesta sentència, o el seu pronunciament respecte del matrimoni, compliu el que disposa l'article 755 de la Llei d'Enjudiciament Civil.   
Aquesta és la meua sentència, de la qual es portarà una testimoniança a les actuacions que l'han motivada, que, jutjant definitivament en primera instància pronuncie, mane i firme jo, M.ª Teresa Mingot Felip, jutgessa del Jutjat de Primera Instància i Instrucció número 4 de Vinaròs i partit».  
Atés que es desconeix el domicili o la residència actuals del demandat, i mitjançant la resolució del dia de hui i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte en el Diari Oficial de la Comunitat Valenciana per a practicar la diligència de notificació al demandat.   
Vinaròs, 8 de setembre de 2010.- El secretari judicial: Juan Antonio Elipe Songel.